Raková (prítok Ľubochnianky)

Raková je krátky vodný tok vo Veľkej Fatre na území okresu Ružomberok. Je to ľavostranný prítok Ľubochnianky s dĺžkou približne 3 km a je tokom IV. rádu. Preteká územím Národného parku Veľká Fatra.

 Priebeh toku 
Potok pramení v strednej časti Veľkej Fatry, v geomorfologickom podcelku Lysec., na východnom úbočí Kľaku (), v nadmorskej výške približne 

Pramenná oblasť sa nachádza na svahu mohutného masívu Kľaku, v lesnom poraste v závere rovnomennej doliny, pod turčianskou vetvou veľkofatranského hrebeňa. Spočiatku tečie juhovýchodným až východným smerom a onedlho priberá ľavostranný prítok zo svahov Kľaku. Na strednom toku pokračuje východným smerom údolím Raková a priberá najvýznamnejší, pravostranný prítok spod Petrekovej (). Niekoľkokrát sa stáča, no v tejto časti už priberá iba menšie vodné toky. Na dolnom toku smeruje na severovýchod a vteká do Ľubochnianskej doliny. Tu pri rovnomennej horárni križuje lesnú cestu a v nadmorskej výške približne  sa vlieva ľavostranne do Ľubochnianky. Potok patrí do povodia rieky Váh.  

Potok pramení a preteká katastrálnym územím obce Ľubochňa v okrese Ružomberok v Žilinskom kraji.

 Referencie 

 Pozri aj 
 Veľká Fatra
 Lysec (geomorfologický podcelok)

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok